קוקבורן טאון

קוקבורן טאון (אנגלית: Cockburn Town) היא בירת איי טרקס וקייקוס. היא שוכנת באי הגדול ביותר בארכיפלג איי טרקס, האי גרנד טרק, ומתגוררים בה כ-4,000 תושבים.

הקונקיסטאדור הספרדי חואן פונסה דה לאון הגיע לאזור בו ממוקמת כיום העיר ב-1512, אך לא התיישב בה. רק ב-1681 הוקמה העיר, על ידי כורי מלח, ובכך הייתה לנקודת ההתיישבות הראשונה באיי טרקס וקייקוס. מאז 1766 היא משמשת כמקום מושבה של ממשלת האיים.

בעיר שוכן המוזיאון הלאומי של קוקבורן טאון, ובו מוצגים השרידים העתיקים ביותר של ספינה טרופה בחצי הכדור המערבי. על פי ההערכות, ספינה זו היא מ-1505.

קישורים חיצוניים



קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הקריביים: ערי בירה
קטגוריה:איי טרקס וקייקוס
קטגוריה:הטריטוריות הבריטיות שמעבר לים: ערי בירה
קטגוריה:יישובים שהוקמו ב-1681